FI Euroopan unionin virallinen lehti C 106/22

Tiivistelmä tiedoista, jotka jäsenvaltiot ovat toimittaneet perustamissopimuksen 87 ja 88 artiklan soveltamisesta maataloustuotteiden tuottamisen alalla toimiville pienille ja keskisuurille yrityksille myönnettävään valtiontukeen ja asetuksen (EY) N:o 70/2001 muuttamisesta annetun komission asetuksen (EY) N:o 1857/2006 nojalla myönnettävästä valtiontuesta

(2008/C 106/09)

Tuen numero: XA 323/07

Jäsenvaltio: Unkari

Alue: Koko Unkari

Tukijärjestelmän nimike tai yksittäisen tuen saaneen yrityksen nimi: 2007. évben aszálykárt szenvedett mezőgazdasági termelők kedvezményes hitelhez jutási lehetőségének támogatása

Oikeusperusta:

— Komission asetus (EY) N:o 1860/2004, annettu 6 päivänä lokakuuta 2004, Euroopan yhteisön perustamissopimuksen 87 ja 88 artiklan soveltamisesta vähämerkityksiseen tukeen maatalous- ja kalastusalalla (EUVL L 325, 28.10.2004, s. 4)

— 2006. évi LXXXVIII. törvény a nemzeti agrár-kárenyhítési rendszerről;

— 88/2006 (XII. 28.) FVM rendelet a nemzeti agrárkár-enyhítési rendszerről szóló 2006. évi LXXXVIII. törvény végrehajtásának szabályairól;

— A földművelésügyi és vidékfejlesztési miniszter /2007. (…..) FVM rendelete a 2007. évben aszálykárt szenvedett mezőgazdasági termelők kedvezményes hitelhez jutási lehetőségéről

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Arvioidut vuosikustannukset 200–220 miljoonaa HUF

Tuen enimmäisintensiteetti: Lainan ja lainatakauksen yhteisintensiteetti voi olla enintään 80 prosenttia satovahingon arvosta

Täytäntöönpanopäivä: Lokakuusta 2007 alkaen

Tukijärjestelmän tai yksittäisen tuen kesto: 31 päivään joulukuuta 2007 asti

Tuen tarkoitus: Tuen tarkoituksena on korvata viljelijöille (pk-yrityksille) vuoden 2007 kuivuudesta aiheutuneet vahingot.

Viljelijät kärsivät huomattavista tulonmenetyksistä (osalla viljelijöistä 50–100 % sadosta tuhoutui). Tulonmenetysten korvaamiseksi voi saada tuettua lainaa, johon voi liittyä edullinen takaus.

Lainatakaukseen sisältyvän tuen määrä lasketaan Euroopan yhteisön perustamissopimuksen 87 ja 88 artiklan soveltamisesta vähämerkityksiseen tukeen maatalous- ja kalastusalalla 6 päivänä lokakuuta 2004 annetun komission asetuksen (EY) N:o 1860/2004 perusteella. Lainatakauksen myöntää luottotakauslaitos vähämerkityksiseksi tueksi luokitelluista, maatalousyrityksille myönnettävistä luottotakauksista annetun maataloudesta ja maaseudun kehittämisestä vastaavan ministeriön asetuksen N:o 50/2007 (VI. 27) perusteella. Jos takauksen perusteella vaaditaan suoritusta, luottotakauslaitos siirtää talousarviosta myönnettyyn vastatakaukseen perustuvan summan kokonaisuudessaan rahoittavalle rahoituslaitokselle.

Asiassa sovelletaan asetuksen (EY) N:o 1857/2006 11 artiklaa.

Tuen enimmäisintensiteetti (lainan korkotuki, takaus) on enintään 80 prosenttia tulonmenetyksistä

Kyseessä oleva ala/olevat alat: Kasvinviljely (peltoviljely)

Tuen myöntävän viranomaisen nimi ja osoite:

Földművelésügyi és Vidékfejlesztési Minisztérium Kossuth Lajos tér 11. H-1055 Budapest

Internet-osoite: http://www.fvm.hu/main.php?folderID=1846&articleID=11273&ctag=articlelist&iid=1

András Máhr

Valtiosihteeri

Tuen numero: XA 337/07

Jäsenvaltio: Italia

Alue: Umbria

Tukijärjestelmän nimike tai yksittäistä tukea saavan yrityksen nimi: Progetti integrati di filiera a favore delle PMI attive nel settore della produzione, trasformazione e commercializzazione dei prodotti di cui all'allegato I del trattato. Criteri per la concessione degli aiuti

Oikeusperusta: Deliberazione della Giunta Regionale n. 1798 del 12 novembre 2007 avente per oggetto ”Modifiche ed integrazioni alla DGR 1449/2007 concernente: Progetti integrati di filiera a favore delle PMI attive nel settore della produzione, trasformazione e commercializzazione dei prodotti di cui all'allegato I del trattato, criteri per la concessione degli aiuti”

Tämä tukijärjestelmä on katsottava aiemman, komission asetuksen (EY) N:o 1/2004 mukaisesti XA 02/05 rekisteröimän poikkeuksen saaneen tukijärjestelmän muutokseksi. Tukijärjestelmä käynnistetään erityisellä ehdotuspyynnöllä, jossa vahvistetaan tukihakemusten esittämistä koskevat edellytykset. Ehdotuspyyntö julkaistaan vasta kun komissio on asetuksen (EY) N:o 1857/2006 20 artiklan mukaisesti vahvistanut vastaanottaneensa tämän tiivistelmän ja julkaisseensa sen Internet-sivustollaan.

Perustamissopimuksen liitteeseen I kuuluvien tuotteiden jalostamisen ja kaupan pitämisen alaan liittyvien tukiluokkien osalta olisi korostettava, että oikeusperustaa, joka on edellä mainittu poikkeuksen saanut tukijärjestelmä XA 02/05, muutetaan ottaen huomioon asetuksen (EY) N:o 70/2001 säännökset, sellaisena kuin ne ovat muutettuina ja täydennettyinä asetuksen (EY) N:o 1857/2006 21 artiklalla. Sen vuoksi komissiolle toimitetaan asetuksen (EY) N:o 70/2001 9 artiklan mukaisesti tämän tiivistelmän ohella tiivistelmä tiedoista, jotka muodostavat oikeusperustan poikkeuksen saaneen tukijärjestelmän käyttöönottamiselle kyseisellä alalla

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 5 450 000 EUR, josta:

5 000 000 EUR ensisijaisesti Trasimeno-järven alueella Perugian maakunnassa sijaitseville yrityksille (Magione, Panicale, C. del Lago, Tuoro, Passignano, Città della Pieve, Piegaro, Paciano),

ensimmäisellä kerralla 450 000 EUR alueen muissa osissa toteutettavien integroitujen elintarvikehankkeiden tukemiseksi sen aikataulun mukaisesti, joka vahvistetaan kaudeksi 2007–2013 laaditussa, Euroopan komissiossa parhaillaan hyväksyttävänä olevassa Umbrian maaseudun kehittämissuunnitelmassa

Tuen enimmäisintensiteetti:

1. Alkutuotannon alalla pääomatuen muodossa myönnettävän tuen enimmäismäärä on seuraava: — 40 prosenttia seuraavista toimenpiteistä/toimista aiheutuvista menoista: a) kiinteistöjen rakentaminen tai parantaminen sekä maatalousmaan hankinta: enintään 10 prosenttia kullekin täytäntöönpanevalle osapuolelle aiheutuvista kokonaiskustannuksista. Tukea voidaan myöntää myös kiinteistöjen hankintaan, jos tämä on välttämätöntä hankkeen tavoitteen saavuttamiseksi, enintään 516 EUR jokaista käytössä olevaa neliömetriä kohden; b) kustannukset, jotka aiheutuvat ISO 9000 -standardin vaatimusten mukaisten laadunvarmistusjärjestelmien käyttöönotosta tiloilla; — 20 prosenttia koneiden ja laitteiden hankintaan liittyvistä kustannuksista, atk-laitteet mukaan luettuina; — 12 prosenttia a ja b alakohdan menoihin liittyvistä yleiskuluista, patenttien ja käyttölupien hankintakulut mukaan luettuina. Edellä mainittuja tukiosuuksia korotetaan 10 prosenttia, jos toimet toteutetaan kaudeksi 2007–2013 laaditussa Umbrian maaseudun kehittämisohjelmassa asetuksen (EY) N:o 1698/2005 50 ja 94 artiklan mukaisesti määritellyillä epäsuotuisilla tai vuoristo-alueilla, ja toiset 10 prosenttia, jos toimien toteuttajat ovat nuoria viljelijöitä. Yksittäiselle yritykselle myönnettävän tuen määrä saa joka tapauksessa olla enintään 400 000 EUR millä tahansa kolmen verovuoden jaksolla tai enintään 500 000 EUR, jos yritys sijaitsee kaudeksi 2007–2013 laaditussa Umbrian maaseudun kehittämisohjelmassa asetuksen (EY) N:o 1698/2005 50 ja 94 artiklan mukaisesti määritellyllä epäsuotuisalla tai vuoristoalueella. Alkutuotannon alalle kuuluvat myös maatalousyrityksen toteuttamat investoinnit, jotka ovat tarpeen eläin- tai kasvituotteen valmistamiseksi ensimyyntiä varten. Ensimyynnillä tarkoitetaan alkutuottajan toteuttamaa myyntiä jälleenmyyjille tai jatkojalostajille sekä tuotteen valmistamista tällaista ensimyyntiä varten samoin kuin myyntiä lopulliselle kuluttajalle, jos tämä tapahtuu tiloissa, jotka eivät ole erillään muista pääasialliseen toimintaan käytetyistä tiloista. Tukea ei voida myöntää: — tuotanto-oikeuksien, eläinten ja yksivuotisten kasvien hankintaan, — viemäröintitöihin tai kastelulaitteisiin tai niitä koskeviin töihin, — yksivuotisten kasvien istuttamiseen, — pelkkiin korvaaviin investointeihin, — maitoa ja maitotuotteita vastaavien tuotteiden tai niiden korvikkeiden valmistukseen tai kaupan pitämiseen tehtäviin investointeihin.

2. Jalostamisen ja kaupan pitämisen alalla pääomatuen muodossa myönnettävän tuen enimmäismäärä on 40 prosenttia seuraavista toimenpiteistä/toimista: a) kiinteistöjen rakentaminen tai parantaminen. Tukea voidaan myöntää myös kiinteistöjen hankintaan, jos tämä on välttämätöntä hankkeen tavoitteen saavuttamiseksi, enintään 516 EUR jokaista käytössä olevaa neliömetriä kohden; b) kustannukset, jotka aiheutuvat ISO 9000 -standardin vaatimusten mukaisten laadunvarmistusjärjestelmien käyttöönotosta tiloilla; c) koneiden ja laitteiden, myös atk-laitteiden, sekä muiden teknisten laitteiden hankinta; d) 12 prosenttia a, b ja c alakohdan menoihin liittyvistä yleiskuluista, patenttien ja käyttölupien hankintakulut mukaan luettuina. Tukea ei voida myöntää: — vähittäiskauppaan liittyviin investointeihin, — yhteisön ulkopuolisista maista peräisin olevien tuotteiden jalostamiseen tai kaupan pitämiseen liittyviin investointeihin. Kunkin yrityksen tukikelpoiset enimmäiskustannukset ovat 40 prosenttia hakemuksen jättämispäivää edeltävän viimeisen tilinpäätöksen mukaisesta liikevaihdosta tai samana päivänä merkitty osakepääoma kymmenkertaisena. Perustamissopimuksen liitteeseen I kuuluvien maataloustuotteiden jalostusta tai kaupan pitämistä harjoittavien yritysten menot ovat joka tapauksessa tukikelpoisia ainoastaan, jos ne ovat asetuksen (EY) N:o 70/2001 mukaisia.

3. Laatuun, ympäristönsuojeluun, kansanterveyteen, eläinten ja kasvien terveyteen, eläinten hyvinvointiin ja työturvallisuuteen liittyvän yhdennetyn hallinnon alalla pääomatuen muodossa myönnettävän tuen enimmäismäärä on seuraava: — 100 prosenttia yksittäisille tuottajille tai tuottajaryhmittymille aiheutuneista kustannuksista ja enintään 30 000 EUR tilaa kohden seuraavista toimenpiteistä: a) menot, jotka liittyvät yhteisön tasolla tunnustettujen laatutuotteiden osalta säädettyä ensimmäistä vapaaehtoista varmentamista koskeviin tarkastuksiin (DOC, DOCG, DOP, IGT, IGP, SGT ja luonnonmukaiset tuotteet); — 50 prosenttia aiheutuneista menoista ja enintään 100 000 EUR yritystä kohden seuraavista toimenpiteistä: b) menot, jotka aiheutuvat ISO 14000 -standardin tai EMAS-järjestelmän vaatimusten mukaisten ympäristöauditointijärjestelmien käyttöönotosta; — 80 prosenttia aiheutuneista menoista ja enintään 100 000 yritystä kohden seuraavista toimenpiteistä: c) menot, jotka aiheutuvat elintarvikeketjun varmennusta koskevien valvontajärjestelmien käyttöönottamisesta; — 70 prosenttia yksittäisille yrityksille tai niiden yhteenliittymille aiheutuneista menoista, ja enintään 200 000 EUR, esimerkiksi seuraavien menekinedistämispalveluiden alalla: d) julkaisut, kuten esitteet tai verkkosivustot, joissa annetaan kyseisen alan tuotetta koskevia tietoja, jos tiedot ovat puolueettomia ja kaikilla alan toimijoilla on tasavertaiset mahdollisuudet olla edustettuina julkaisussa; e) yrityksille suunnattujen tiedonvaihtotapahtumien, kilpailujen, messujen ja näyttelyiden järjestäminen ja niihin osallistuminen, jos menot liittyvät osallistumismaksuihin, matkakustannuksiin, julkaisukustannuksiin, näyttelyosastojen vuokraan tai vertauskuvallisiin palkintoihin, joiden arvo on enintään 250 EUR palkintoa ja voittajaa kohti; f) yhteisön tasolla tunnustetut laatutuotteet (DOC, DOCG, DOP, IGT, IGP, SGT ja luonnonmukaiset tuotteet): i) tieteellisten tietojen jakaminen; ii) tällaisten tuotteiden laatujärjestelmiä ja ravintohyötyjä sekä niiden käyttötapoja koskevat tiedot edellyttäen, että viittaukset alkuperään vastaavat täysin yhteisön rekisteröimiä viittauksia. Teknisen tuen antamiseen liittyvät tuet eivät voi missään tapauksessa sisältää viljelijöille maksettavia suoria tukia paitsi asetuksen (EY) N:o 1857/2006 14 artiklan 5 kohdassa säädetyissä tapauksissa

Täytäntöönpanopäivä:

Tukijärjestelmän kesto: 31. joulukuuta 2008 asti

Tuen tarkoitus: EY:n perustamissopimuksen liitteeseen I kuuluvien tuotteiden tuotannon, jalostuksen ja kaupan pitämisen alalla (lukuun ottamatta metsätalouden, bioenergian ja kalastuksen alaa) toimivien pk-yritysten tukitoimenpiteet, joiden tarkoituksena on vahvistaa Umbrian tärkeimpien elintarvikealojen kilpailukykyä ottamalla käyttöön tuotteita ja tuotantoprosesseja koskevia innovaatioita ja laadun, turvallisuuden ja ympäristönsuojelun yhdennetty hallinto sekä (pääasiassa laadukkaiden) maataloustuotteiden menekinedistämispalveluja.

Tuotannon alalla sovellettava oikeusperusta, jonka nojalla tälle järjestelmälle myönnetään poikkeus, on asetuksen (EY) N:o 1857/2006 4, 14 ja 15 artikla.

Jalostuksen ja kaupan pitämisen alalla sovellettava vastaava oikeusperusta on asetuksen (EY) N:o 70/2001 4 ja 5 artikla.

Tukijärjestelmän kattamat tukikelpoiset kustannukset ilmoitetaan kohdassa ”Tuen enimmäisintensiteetti”

Alat, joita tuki koskee: Alat, joita tukijärjestelmä koskee, ovat EY:n perustamissopimuksen liitteeseen I kuuluvien tuotteiden tuotannon, jalostamisen ja kaupan pitämisen alat (lukuun ottamatta metsätalouden, bioenergian ja kalastuksen aloja).

Kaikkien tämän tukijärjestelmän kattamien aloitteiden osalta on osoitettava tavanomaisten markkinoiden olemassaolo. Tuotantokapasiteetin kasvuun johtavat investoinnit aloilla, joilla sovelletaan yhteisten markkinajärjestelyjen mukaisia erityisrajoituksia, eivät ole tukikelpoisia, elleivät investoinnit ole perusteltuja vastaavien tuotantokiintiöiden hankkimiseksi

Tuen myöntävän viranomaisen nimi ja osoite:

Regione Umbria — Direzione regionale all'Agricoltura e foreste, aree protette, valorizzazione dei sistemi naturalistici e paesaggistici, beni ed attività culturali, sport e spettacolo Centro Direzionale Fontivegge I-06100 Perugia

Internet-osoite: www.regione.umbria.it

valitse ”aree tematiche”,

valitse vasemmalta ”agricoltura e foreste”,

valitse ”ultime notizie” ja sen jälkeen ”D.G.R. del”,

valitse ”clicca qui”.

Sähköposti:

fgarofalo@regione.umbria.it

Muita tietoja: Perustamissopimuksen liitteeseen I kuuluvien maataloustuotteiden jalostuksen ja kaupan pitämisen alalla myönnettävät tuet myönnetään asetuksessa (EY) N:o 70/2001 tarkoitetun poikkeusjärjestelmän nojalla. Komissiolle on näin ollen mainitun asetuksen 9 artiklan mukaisesti toimitettava tämän tiivistelmän lisäksi tiivistelmä kyseisellä alalla poikkeuksen saaneita tukia koskevista tiedoista

Tuen numero: XA 344/07

Jäsenvaltio: Ranska

Alue: Département de la Manche

Tukijärjestelmän nimike tai yksittäistä tukea saavan yrityksen nimi: Accompagnement au développement de la Qualification Agriculture Raisonnée

Oikeusperusta:

— Articles L 1511 et suivants, articles L 3231-2 et L3232-17 du Code général des collectivités territoriales

— Délibération du conseil général de la Manche no 2006-II-3/06 du 19 juin 2006

— Convention entre l'État et le département relative à l'accompagnement au développement de la qualification à l'agriculture raisonnée

Tukijärjestelmän vuosittaiset menot: 28 750 EUR vuosittaisia tukia (enintään)

Tuen enimmäisintensiteetti: 100 % teknisen työntekijän palkkioista, kuitenkin enintään kahdelta työpäivältä maatilaa kohden

Täytäntöönpanopäivä: Välittömästi komissiolta saadun vastaanottoilmoituksen jälkeen

Tukijärjestelmän tai yksittäisen tuen kesto: Enintään 31. joulukuuta 2009 saakka

Tuen tarkoitus: Järjestelyn tarkoituksena on edistää järkiperäisen maanviljelyn laadunvarmennuksen kehittämistä siten, että Manchen yleisneuvosto ottaa vastattavakseen teknisen työntekijän palkkiot enintään kahdelta työpäivältä. Tuki maksetaan esitilintarkastuksesta vastaavalle konsulttipalveluorganismille eikä missään tapauksessa maataloustuottajalle. Tukea hallinnoidaan maataloutta koskevan poikkeusasetuksen (EY) N:o 1857/2006 15 artiklassa säädettyjen sääntöjen mukaisesti

Ala (alat), jota (joita) tuki koskee: Departementin kaikki maatilat, jotka vastaavat yhteisön määritelmää pienistä ja keskisuurista yrityksistä

Tuen myöntävän viranomaisen nimi ja osoite:

Monsieur le président du conseil général de la Manche Direction des affaires économiques et du développement rural Service du développement rural Maison du département Rond-point de la liberté F-50008 Saint-Lo cedex

Internet-osoite: http://www.cg50.fr/economie/agriculture

Tuen numero: XA 346/07

Jäsenvaltio: Espanja

Tukiohjelman nimike: Ayudas para paliar los daños ocasionados por las tormentas de lluvia, granizo y viento ocurridas en la segunda quincena del mes de mayo de 2007, que afectaron a varias comunidades autónomas

Oikeusperusta: Orden APA/ /2007, de … de octubre, por la que se desarrolla el artículo 4 del Real Decreto-ley no 5/2007, de 22 de junio, por el que se adoptan medidas urgentes para reparar los daños causados por las tormentas de lluvia, granizo y viento, que han afectado en la segunda quincena del mes de mayo de 2007, a diversas comunidades autónomas

Tukijärjestelmän vuosittaiset menot: 9,1 miljoonaa EUR

Tuen enimmäisintensiteetti: Tuen suuruus on enintään 80 prosenttia vahingoista

Täytäntöönpanoajankohta: Kuuden kuukauden kuluessa säädöksen julkaisemisesta

Tukiohjelman kesto: Joulukuuhun 2008 asti

Tuen tarkoitus: Näiden tukien tarkoituksena on lieventää viljelijöille aiheutuneita satovahinkoja, jotka voivat johtua mm. voimakkaista sateista, raekuuroista tai myrskytuulista ja joita vakuutukset eivät kata.

Tukien myöntämisen ehdottomana edellytyksenä on, että tuensaajat ovat vakuuttaneet tuotantonsa maatalousvakuutuksia koskevan vuosisuunnitelman mukaisesti.

Jotta tukea voitaisiin myöntää, vahinkojen suuruuden on oltava yli 30 prosenttia normaalituotannosta.

Tuen enimmäismäärä on 80 prosenttia vahingoista, koska kiinteän omavastuun määrä on 20 prosenttia vahingoista.

Vahingot lasketaan tilakohtaisesti.

Lasketusta kokonaismäärästä vähennetään vakuutuksista saadut korvaukset.

Tukijärjestelmä on asetuksen (EY) 1857/2006 11 artiklan säännösten mukainen

Asianomainen ala: Vilja-, tomaatti- ja hedelmätuotanto, joihin äärimmäiset ilmasto-olosuhteet ovat vaikuttaneet.

Tuen myöntävän viranomaisen nimi ja osoite:

Entidad Estatal de Seguros Agrarios (ENESA) C/ Miguel Ángel, no 23 — 5a planta E-28010 Madrid

Internetosoite: http://oracle3.mapya.es/documentos_pwe/rd/orden_tormentas.pdf

enesa@mapa.es

Tuen numero: XA 352/07

Jäsenvaltio: Slovenia

Alue: Območje občine Vransko

Tukijärjestelmän nimike tai yksittäistä tukea saavan yrityksen nimi: Programi razvoja podeželja v občini Vransko 2007–2013

Oikeusperusta: Pravilnik o dodeljevanju pomoči za ohranjanje in razvoj kmetijstva in podeželja v občini Vransko za programsko obdobje 2007–2013

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä:

2007: 60 900 EUR

2008: 60 900 EUR

2009: 60 900 EUR

2010: 65 000 EUR

2011: 65 000 EUR

2012: 70 000 EUR

2013: 70 000 EUR

Tuen enimmäisintensiteetti:

1. Maatilainvestoinnit maatalouden alkutuotantoon:

— 50 prosenttia tukikelpoisista investoinneista epäsuotuisilla alueilla ja 40 prosenttia tukikelpoisista kustannuksista muilla alueilla,

— nuorten viljelijöiden viiden vuoden kuluessa toiminnan aloittamisesta tekemien investointien osalta enintään 60 prosenttia tukikelpoisista investointikustannuksista epäsuotuisilla alueilla ja enintään 50 prosenttia muilla alueilla.

Tuki myönnetään investointeihin, jotka liittyvät maaseudun rakennusten entisöimiseen, maataloustuotannossa käytettävien laitteiden hankintaan, pysyviin viljelmiin sekä maatalousmaan parantamiseen ja laidunten hoitoon.

2. Perinteisten rakennusten säilyttäminen:

— enintään 100 prosenttia tosiasiallisista kustannuksista muiden kuin tuottavien kohteiden osalta,

— maatilan tuotanto-omaisuuteen liittyvien investointien osalta enintään 60 prosenttia tai epäsuotuisilla alueilla enintään 75 prosenttia tosiasiallisista kustannuksista, edellyttäen että investointi ei lisää maatilan tuotantokapasiteettia,

— rakennuksiin kuuluvan kulttuuriperinnön säilyttämistä varten tarvittavien perinteisten materiaalien käytöstä aiheutuviin lisäkustannuksiin voidaan myöntää lisätukea enintään 100 prosenttia.

3. Maatilan rakennusten siirtäminen yleisen edun vuoksi:

— enintään 100 prosenttia tosiasiallisista kustannuksista, edellyttäen että siirtäminen merkitsee vain olemassa olevien rakennusten purkamista, siirtoa toiseen paikkaan ja uudelleen pystyttämistä,

— jos siirrosta koituu viljelijälle hyötyä uudenaikaisempien tuotantotilojen muodossa, viljelijän rahoitusosuuden on oltava vähintään 60 prosenttia tai epäsuotuisilla alueilla vähintään 50 prosenttia kyseisten tuotantotilojen siirrosta aiheutuvasta arvonnoususta. Kun tuensaajana on nuori viljelijä, tuensaajan osuuden on oltava vähintään 55 prosenttia tai epäsuotuisilla alueilla vähintään 45 prosenttia,

— jos siirtäminen lisää tuotantokapasiteettia, viljelijän rahoitusosuuden on oltava vähintään 60 prosenttia ja epäsuotuisilla alueilla vähintään 50 prosenttia kyseiseen lisäykseen liittyvistä menoista. Kun tuensaajana on nuori viljelijä, tuensaajan osuuden on oltava vähintään 55 prosenttia tai epäsuotuisilla alueilla vähintään 45 prosenttia.

4. Tuki vakuutusmaksujen suorittamiseen:

— kunnallinen rahoitustuki täydentää kansallisesta talousarviosta myönnettävää vakuutusmaksujen rahoitustukea siten, että tukiosuus on enintään 50 prosenttia peltokasvi- ja hedelmäviljelmien vahinkovakuutusten ja kotieläinten eläintautivakuutusten tukikelpoisista kustannuksista.

5. Tuki maa-alueiden uusjakoon:

— enintään 100 prosenttia oikeudellisista ja hallinnollisista menettelyistä aiheutuvista todellisista kustannuksista.

6. Tuki laadukkaiden maataloustuotteiden tuotannon edistämiseen:

— enintään 100 prosenttia kustannuksista, jotka aiheutuvat markkinatutkimuksista, tuoteideoinnista ja -suunnittelusta, mukaan luettuina tuet hakemusten laatimiseksi alkuperänimitysten tunnustamiseksi tai erityisluonnetta koskevien todistusten saamiseksi asiaa koskevien yhteisön asetusten mukaisesti. Tuki myönnetään tuettujen palvelujen muodossa, eikä siihen liity tuottajille maksettavia suoria tukia.

7. Teknisen tuen antaminen maatalousalalla:

— enintään 100 prosenttia kustannuksista, jotka aiheutuvat viljelijöiden koulutuksesta ja pätevöittämisestä, neuvontapalveluista, foorumeiden järjestämisestä, kilpailuista, näyttelyistä, messuista, julkaisuista, tuoteluetteloista, verkkosivuista ja tieteellisen tiedon jakamisesta. Tuki myönnetään tuettujen palvelujen muodossa, eikä siihen liity tuottajille maksettavia suoria tukia

Täytäntöönpanopäivä: Marraskuu 2007 (Tukea ei saa myöntää ennen tiivistelmän julkaisemista Euroopan komission verkkosivuilla)

Tukiohjelman tai yksittäisen tuen kesto: 31. joulukuuta 2013 asti

Tuen tarkoitus: Tuki pienille ja keskisuurille yrityksille

Viittaus asetuksen (EY) N:o 1857/2006 artikloihin ja tukikelpoisiin kustannuksiin: Tuen myöntämistä maatalouden ja maaseudun säilyttämiseen ja kehittämiseen Vranskon kunnassa ohjelmakaudella 2007–2013 koskevan ohjesääntöluonnoksen II lukuun sisältyy toimenpiteitä, jotka ovat valtiontukea perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15. joulukuuta 2006 annetun komission asetuksen (EY) N:o 1857/2006 (EUVL L 358, 16.12.2006, s. 3) seuraavien artiklojen mukaisesti:

4 artikla: Maatilainvestoinnit.

5 artikla: Perinteisten maisemien ja rakennusten säilyttäminen.

6 artikla: Maatilan rakennusten siirtäminen yleisen edun vuoksi.

12 artikla: Tuki vakuutusmaksujen suorittamiseen.

13 artikla: Tuki maa-alueiden uusjakoon.

14 artikla: Tuki laadukkaiden maataloustuotteiden tuotannon edistämiseen.

15 artikla: Teknisen tuen antaminen maatalousalalla

Kyseessä oleva ala/olevat alat: Maatalous

Tuen myöntävän viranomaisen nimi ja osoite:

Občina Vransko Vransko 59 SLO-3305 Vransko

Internet-osoite: http://www.uradni-list.si/1/ulonline.jsp?urlid=200797&dhid=92173

Muita tietoja: Peltokasvi- ja hedelmäviljelmien vakuutusmaksujen korvaamista koskeva toimenpide käsittää seuraavat luonnonmullistukseen rinnastettavissa olevat epäsuotuisat sääolot: keväthalla, raekuurot, salamaniskut, salamaniskujen aiheuttamat tulipalot, myrskyt ja tulvat.

Kunnalliset ohjesäännöt ovat asetuksessa (EY) N:o 1857/2006 kunnallisille tukitoimenpiteille asetettujen edellytysten sekä sovellettavien yhteisten säännösten (tuen myöntämismenettely, tuen kasautuminen, tuen avoimuus ja seuranta) mukaisia

Vranskon kunnan pormestari

Franc SUŠNIK